Source: https://www.riigiteataja.ee/akt/102082018010
Timestamp: 2019-04-18 14:49:26+00:00
Document Index: 446601

Matched Legal Cases: ['§ 3', '§ 4', '§ 8', '§ 51', '§ 9', '§ 3', '§ 4', '§ 9', '§ 8', '§ 21', '§ 51']

Kütuse käitlemise andmekogu põhimäärus – Riigi Teataja
Kütuse käitlemise andmekogu põhimäärus - sisukord
§ 3 Andmekogus sisalduvate andmete kaitse
§ 4 Andmekogu vastutav ja volitatud töötleja ja nende ülesanded
2 Andmekogu koosseis ja juurdepääs andmetele
§ 8 Juurdepääs andmetele
RT I, 02.08.2018, 10
Vastu võetud 31.07.2018 nr 32
Määrus kehtestatakse vedelkütuse seaduse § 51 lõike 7 ja § 9 lõike 53 alusel.
(1) Käesoleva määrusega kehtestatakse riigi infosüsteemi kuuluva andmekogu, ametliku nimetusega „Kütuse käitlemise andmekogu” (edaspidi andmekogu), põhimäärus.
(2) Andmekogu ametlik lühend on KKS.
Andmekogu pidamise eesmärk on riiklike maksude kogumise tagamiseks, maksupettuste tõkestamiseks ja ebakvaliteetse kütuse ringluse siseturul vähem tõenäoliseks tegemise tagamiseks kütuse käitlemise kohta teabe kogumine ja töötlemine.
§ 3. Andmekogus sisalduvate andmete kaitse
(1) Andmekogu vastutav ja volitatud töötleja tagab organisatsiooniliste ja tehniliste meetmetega andmekogu andmete tervikluse ja autentsuse, samuti andmekogu pidamise ja selles sisalduvate andmete töötlemise, kaitse, säilimise ja arhiveerimise.
(2) Andmekogu turvaklass on K2T2S2.
§ 4. Andmekogu vastutav ja volitatud töötleja ja nende ülesanded
(1) Andmekogu vastutav töötleja on Maksu- ja Tolliamet, kes täidab järgmisi ülesandeid:
1) vastutab andmekogu haldamise, järjepideva toimimise ja arendamise eest;
2) määrab andmekogu turvanõuded ning annab volitatud töötlejale selleks vajalikke suuniseid;
3) korraldab järelevalvet andmekogu pidamise üle;
4) tagab andmekogu pidamise õigusaktides sätestatud nõuete järgi;
5) rakendab koos volitatud töötlejaga andmekogus sisalduvate andmete käideldavuse, tervikluse ja konfidentsiaalsuse tagamiseks vastavaid organisatsioonilisi, füüsilisi ja infotehnoloogilisi turvameetmeid;
6) määrab isikud, kellel on õigus andmekogusse andmeid sisestada, täiendada, muuta ja kustutada;
7) täidab muid vastutava töötleja õigusaktidest tulenevaid ülesandeid.
(2) Andmekogu volitatud töötleja on Rahandusministeeriumi Infotehnoloogiakeskus, kes täidab järgmisi ülesandeid:
1) tagab andmekogu majutamise ja hooldamise;
2) arendab andmekogu koostöös vastutava töötlejaga, korraldab infosüsteemi pidamiseks vajalikke projekteerimis- ja arendustöid ning tagab andmekogu andmete käideldavuse ja tervikluse;
3) võtab andmete turvalisuse tagamiseks kasutusele andmekogu turvanõuetele vastavad organisatsioonilised, füüsilised ja infotehnoloogilised turvameetmed ning rakendab neid järjepidevalt;
4) korraldab andmekogusse kantud andmete säilitamise kehtestatud nõuete kohaselt ja varukoopiate tegemise;
2. peatükk Andmekogu koosseis ja juurdepääs andmetele
Kütuse käitlemise andmekogusse esitavad andmeid:
1) kütuse müügi tegevusluba omav isik;
3) vedelkütuse seaduse § 9 lõigetes 52, 53 ja 6 nimetatud isikud.
Andmekogusse kantavate andmete loetelu on sätestatud määruse lisas.
§ 8. Juurdepääs andmetele
(1) Andmekogus olevatele andmetele on juurdepääs vastutava ja volitatud töötleja ametnikel ja töötajatel nende teenistus- ja tööülesannetes määratud ulatuses ja viisil.
(2) Andmekogule on juurdepääs lisaks andmekogu vastutavale ja volitatud töötlejale vedelkütuse seaduse § 21 lõikes 1 ja § 51 lõikes 6 nimetatud isikutel.
(1) Andmekogusse kantud andmed arhiveeritakse digitaalselt nende aktuaalsuse kaotamise päeval.
(2) Andmekogu arhiveeritud andmeid säilitatakse kümme aastat andmete arhiveerimisest arvates.
Lisa Kütuse käitlemise andmekogusse kantavate andmete loetelu